নামতিঃ যেন আইপিএলৰ হে সংস্কৰণ৷ হয়, শিৱসাগৰ জিলাৰ নামতিৰ কথাকে কৈছো৷ আইপিএললৈ মাজত মাথো কেইটামান দিন বাকী থকা অৱস্থাত ক্ৰিকেটৰ জ্বৰত ডুব গ'ল উজনিৰ ঐতিহ্যমণ্ডিত নামতি৷ যোৱা ২৩ মাৰ্চৰ পৰা নামতিত অনুষ্ঠিত হোৱা মেগা দিবা-নৈশ ক্ৰিকেট প্ৰতিযোগিতা মুম্বাই এফচিৰ খেলুৱৈ প্রাঞ্জল ভূমিজে উদ্ধোধন কৰিছিল৷ ৰাজ্যৰ ৪০টা দলে অংশ গ্ৰহণ কৰিছিল প্ৰতিযোগিতাত৷ শিৱসাগৰ জিলাৰ ঐতিহ্যমণ্ডিত নামতিৰ ৰাইজে প্ৰতিখন খেল উপভোগ কৰিবলৈ ভৰি পৰিছিল খেল পথাৰ৷ শিৱসাগৰ জিলাৰ নামতি চাৰিআলিৰ যুৱ সমাজে আয়োজন কৰা দিবা-নৈশ মেগা প্রাইজমাণি ক্ৰিকেট প্ৰতিযোগিতাৰ চূড়ান্ত খেল খন ২৯ মাৰ্চৰ নিশা অনুষ্ঠিত হৈ যায়৷ চূড়ান্ত খেল খন উপভোগ কৰে হাজাৰ হাজাৰ ক্ৰিকেট অনুৰাগীয়ে।
নামতিত ক্ৰিকেটৰ জ্বৰ, মেগা ক্ৰিকেট প্ৰতিযোগিতাৰ চূড়ান্ত বিজয়ী টিয়ক ফুড ভিলা